

VLADA REPUBLIKE HRVATSKE

Zagreb, 7. veljače 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti društvu Zračna luka Osijek d.o.o., Osijek, za kreditno zaduženje kod Hrvatske poštanske banke d.d., Zagreb, radi izmirenja dospjelih kreditnih i drugih obveza sukladno Planu poslovanja Zračne luke Osijek d.o.o. za 2019. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 82. Zakona o proračunu (Narodne novine, br. 87/08, 136/12 i 15/15) i članka 36. Zakona o izvršavanju Državnog proračuna republike Hrvatske za 2019. godinu (Narodne novine, broj 113/18), Vlada Republike Hrvatske je na sjednici održanoj \_\_\_\_\_\_\_\_\_\_\_ 2019. godine donijela

**O D L U K U**

**o davanju suglasnosti društvu Zračna luka Osijek d.o.o., Osijek za kreditno zaduženje**

**kod Hrvatske poštanske banke d.d., Zagreb, radi izmirenja dospjelih kreditnih i drugih obveza sukladno Planu poslovanja Zračne luke Osijek d.o.o., za 2019. godinu**

**I.**

Daje se suglasnost društvu Zračna luka Osijek d.o.o., Osijek za kreditno zaduženje kod Hrvatske poštanske banke d.d., Zagreb, u iznosu od 22.000.000,00 kuna, radi izmirenja dospjelih kreditnih i drugih obveza sukladno Planu poslovanja Zračne luke Osijek d.o.o. za 2019. godinu.

**II.**

Suglasnost iz točke I. ove Odluke daje se uz sljedeće uvjete:

|  |  |
| --- | --- |
| - davatelj kredita:  - korisnik kredita: | Hrvatska poštanska banka d.d., Zagreb  Zračna luka Osijek d.o.o., Osijek |
| - iznos kredita:  - program kreditiranja: | 22.000.000,00 kuna, uvećano za pripadajuće kamate, naknade i troškove, sve sukladno ugovoru o kreditu i eventualnim dodacima istom  dugoročni kredit u kunama |
| - namjena: | izmirenje dospjelih kreditnih i drugih obveza sukladno Planu poslovanja Zračne luke Osijek d.o.o. za 2019. godinu |
| - rok i način korištenja:  - poček: | jednokratno, odmah po potpisu ugovora, prema popisu u Prilogu, koji je sastavni dio ove Odluke, uz naknadno pravdanje dokumentacijom za namjensko trošenje sredstava odnosno podmirenje obveza  2 godine od dana prijenosa kredita u otplatu |
| - način i rok vraćanja: | u 120 jednakih uzastopnih mjesečnih anuiteta nakon isteka počeka |
| - kamatna stopa:  - interkalarna kamata: | 1,70% godišnje, fiksna, obračunava se i naplaćuje mjesečno, kamate za vrijeme počeka u visini ugovorene kamate obračunavaju se i naplaćuju kvartalno  u razdoblju korištenja kredita na iskorišteni iznos kredita obračunava se kamata u visini redovne, kamate se obračunavaju i naplaćuju mjesečno |
| - zatezna kamata:  - naknada za obradu  zahtjeva: | u visini zakonske kamatne stope  0,50%, naknada se obračunava jednokratno na iznos odobrenog kredita, naknada se naplaćuje iz kredita prilikom korištenja kredita. Banka će najprije naplatiti naknadu međusobnim prebijanjem potraživanja i obveza, a preostali iznos kredita staviti na raspolaganje korisniku kredita |

- naknada za rezervaciju

sredstava: bez naknade

- naknada za prijevremenu

otplatu kredita: bez naknade

- instrumenti osiguranja: - neopozivo i bezuvjetno jamstvo Vlade Republike Hrvatske

na 80% iznosa kredita

* 2 bjanko vlastite i akceptirane mjenice korisnika kredita, uz mjenično očitovanje
* 3 bjanko zadužnice korisnika kredita, svaka na iznos do 1.000.000,00 kuna, potvrđenih (solemniziranih) od strane javnog bilježnika
* obična zadužnica korisnika kredita, potvrđena (solemnizirana) od strane javnog bilježnika
* založno pravo (hipoteka) na nekretnini upisanoj u zemljišne knjige Općinskog suda u Vukovaru, zk.ul. 2425, zk.ul. 2592, zk.ul. 2619, k.o. Bobota
* založno pravo (hipoteka) na nekretnini upisanoj u zemljišne knjige Općinskog suda u Vukovaru, zk.ul. 357, zk.ul. 395, zk.ul. 55, zk.ul. 402, k.o. Klisa
* založno pravo (hipoteka) na nekretnini upisanoj u zemljišne knjige Općinskog suda u Osijeku, zk.ul. 3466, k.o. Tenja
* polica osiguranja založenih nekretnina vinkulirana u korist Banke nakon isplate kredita odnosno u roku 3 mjeseca nakon isplate kredita.

**III.**

Obvezuje se društvo Zračna luka Osijek d.o.o., Osijek da otplati kredit iz točke I. ove Odluke do njegove konačne otplate i u slučaju promjene vlasničkih odnosa korisnika kredita.

**IV.**

Ova Odluka stupa na snagu danom donošenja.

Klasa:

Urbroj:

Zagreb,

Predsjednik

mr. sc. Andrej Plenković

**Prilog:**

**POPIS KREDITA I OBVEZA KOJE ĆE ZRAČNA LUKA OSIJEK d.o.o. ZATVORITI DUGOROČNIM KREDITOM S HRVATSKOM POŠTANSKOM BANKOM d.d.**

|  |  |  |  |
| --- | --- | --- | --- |
| Krediti i obveze | | Odobren iznos | Stanje duga |
| **1.** | **Dugoročne obveze prema bankama i drugim financijskim institucijama** | **7.549.800,00** | **3.687.640,03** |
|  | * 1. Zagrebačka banka d.d. | 7.500.000,00 | 3.682.204,10 |
|  | * 1. OTP-Leasing | 49.800,00 | 5.435,93 |
| **2.** | **Kratkoročne obveze** | **9.410.000,00** | **14.360.035,14** |
|  | 2.1. Zračna luka Zagreb | 350.000,00 | 350.000,00 |
|  | 2.2. Zračna luka Dubrovnik | 400.000,00 | 400.000,00 |
|  | 2.3. Zračna luka Split | 1.200.000,00 | 1.200.000,00 |
|  | 2.4. Hrvatska kontrola zračne plovidbe | 500.000,00 | 186.516,26 |
|  | 2.5. Zalog d.o.o. | 900.000,00 | 606.454,32 |
|  | 2.6. LI-GRAD | 460.000,00 | 460.000,00 |
|  | 2.7. ISG d.o.o. | 400.000,00 | 400.000,00 |
|  | 2.8. Croatia banka d.d. | 1.500.000,00 | 1.499.696,51 |
|  | 2.9. HPB d.d. | 2.500.000,00 | 2.500.000,00 |
|  | 2.10. Zagrebačka banka d.d. | 700.000,00 | 700.000,00 |
|  | 2.11. Zagrebačka banka d.d. | 500.000,00 | 500.000,00 |
|  | 2.12. Kamate po kreditima i pozajmicama | 0,00 | 220.580,28 |
|  | 2.13. Obveze prema dobavljačima | 0,00 | 5.236.704,56 |
|  | 2.14. Ostale obveze | 0,00 | 100.083,21 |
|  | **UKUPNO OBVEZE** | **16.959.800,00** | **18.047.675,17** |
| **3.** | **Potencijalne obveze** | **0,00** | **4.000.000,00** |
|  | * za radni spor | 0,00 | 1.000.000,00 |
|  | * AMS (Ryanair) marketinške usluge | 0,00 | 3.000.000,00 |
|  | **SVEUKUPNO OBVEZE** | **16.959.800,00** | **22.047.675,17** |

**OBRAZLOŽENJE**

Svojim dopisom:klasa:343-03/18-04/18; urbroj:530-07-1-1-2-18-2, od 13. rujna 2018. godine

Ministarstvu mora, prometa i infrastrukture dostavilo je Zahtjev društva Zračne luke Osijek d.o.o., Osijek za pokretanje postupka za davanje suglasnosti za kreditno zaduženje kod Hrvatske poštanske banke d.d. Zagreb (u daljnjem tekstu: HPB) u iznosu od 22.000.000,00 kuna, a radi izmirenja dospjelih kreditnih i drugih obveza sukladno Planu poslovanja Zračne luke Osijek d.o.o. za 2018. godinu.

Uz isti Zahtjev dostavljena je, između ostalog i Odluka o odabiru u postupku nabave usluge dugoročnog kredita, Ur.broj: B-I-02/18-479-DF/SVP od 9. srpnja 2018. godine kao i Nacrt Ugovora o kreditu, u kojem je utvrđen ukupan iznos kredita u iznosu od 22.000.000,00 kuna, kao i uvjeti za odobrenje istog kredita koji Zračna luka Osijek d.o.o., Osijek, namjerava sklopiti s HPB-om, nakon dobivene suglasnosti Vlade Republike Hrvatske.

Planirano kreditno zaduženje Zračne luke Osijek d.o.o., Osijek, u iznosu o 22.000.000,00 kuna, radi izmirenja dospjelih kreditnih i drugih obveza, predviđeno je Planom poslovanja Zračne luke Osijek d.o.o. za 2018. godinu.

**Postupak za donošenje Odluka nije okončan u 2018. godini te je Zračna luka Osijek, realizaciju navedenog dugoročnog kreditnog zaduženja planirala i kroz Plan poslovanja Zračne luke Osijek d.o.o. za 2019. godinu.**

Slijedom navedenog, Ministarstvo mora, prometa i infrastrukture pripremilo je Prijedlog Odluke o davanju suglasnosti društvu Zračna luka Osijek d.o.o., Osijek, za kreditno zaduženje kod Hrvatske poštanske banke d.d. Zagreb, radi izmirenja dospjelih kreditnih i drugih obveza sukladno Planu poslovanja Zračne luke Osijek d.o.o. za 2019. godinu, kako bi se omogućilo da Zračna luka Osijek d.o.o., Osijek, prije svega promijeni izrazito nepovoljnu strukturu duga kao i da premosti trenutne negativne poslovne okolnosti budući su sredstva potrebna za održavanje tekuće likvidnosti i isplatu plaća, do sada osiguravana kratkoročnim pozajmicama od drugih trgovačkih društava te podizanjem kratkoročnih bankovnih kredita pod nepovoljnim uvjetima.